روسیا پرزیدنتی ولادیمیر پوتین بیلدیریب کی، روسیا و چین تیجارتده میللی پول ایستیفاده‌سی پراکتیکینی گلیشدیرمه نیتینده‌دیرلر.
پوتین دونن موسکوادا کرملین ساراییندا چین پرزیدنتی شی جین پینگ ایله گؤروشمه‌سندن سونرا مطبوعاتا اورتاق بیر آچیقلاما ائتدی.
ایکی اؤلکه آراسین‌داکی علاقه‌لری نظره آلا‌راق، پوتین گؤروشمه‌ده بین الخالق مسئله‌لری موذاکیره ائتدیک‌لرینی و ایقتیصادی علاقه‌لری اطراف‌لی موذاکیره ائتدیک‌لرینی سؤیله‌دی.
چین‌ین روسیانین اؤنده گلن خاریجی تیجارت طرفداشی اولدوغونو خاتیرلا‌دان پوتین، اؤتن ایلکی تیجارت حجمی‌نین رکورد سویه‌یه چاتدیغینی وورغولادی.
پوتین،
"روسیا و چین میللی پول واحیدلرینده اؤدمه تطبیقینی گلیشدیرمه نیتینده‌دیر. ایکی‌لی تیجارتده روبل و یوان ایستیفاده‌سی‌نین داها دا یاییلماسی و قلوبال بازارلارداکی غیری-ثابت‌لیک کونتکستینده بانک خیدمت‌لرینده دواملیلیغین تامین ائدیلمه‌سی مقصدیله حکومت‌لر آراسی بیر آنلاشما ایمضالادیق." دئدی.
پوتین، روسیا و چین سیلاحسیزلانمانین قارشی‌سینی آلماق و سیلاح‌لارین یاییلماسی‌نین قارشی‌سینی آلماق اوچون موجود آنلاشما‌لاری یوخ ائتممه‌سی موضوعسوندا پرینسیپلی موضعسینی وورغولایان پوتین،
"کوره یاریماداسین‌داکی وضعیتین حلّی اوچون اورتاق یول پلانی ایجرا اولونور. نوکلئر ساحه‌سی‌ ده داخیل اولماقلا، بؤلگه‌نین پروبلم‌لری‌نین باریش، سیاسی-دیپلوماتیک یول‌دان حلّی خاریجینده آلترناتیو اولا بیلمیه‌جگینی فرض ائدیریک." ایفاده‌لرینی ایستیفاده ائتدی.
پوتین، سوریه‌‌دکی بحرانی باریش یولو ایله حلّ ائتمک و ونزوئلادا وضعیتی ثابت‌لش‌دیرمک اوچون روسیا و چین‌ین چالیشدیق‌لارینی سؤیله‌دی.
چین پرزیدنتی شی، هر ایکی اؤلکه آراسیندا امکداشلیغین دینامیک و ثمره‌لی اینکیشافین‌دان ممنون اولدوغونو سؤیله‌دی.
شی،
"ایکی‌لی تیجارت ده یئنی بیر تاریخی رکورد قیرا‌راق، 100 میلیارد دو‌لارلیق دؤنوش نقطه‌سینه چاتدیق. ایش بیرلیگیمیزین کیفیتی و سویه‌سی آرتیر. انرژی، یاتیریم، کوسموس، هاواجیلیق کیمی ساحه‌لرده بؤیوک ایستراتژیک پروژه‌لر اوغورلا حیاتا کئچیریلیر." دئیه دانیشدی.
